যাই হোক, কথিত র‌্যাডিকাল ইসলামের বিরুদ্ধে ফ্রান্স যে যুদ্ধ ঘোষণা করেছে তা পশ্চিমা আদর্শের দীর্ঘমেয়াদি ষড়যন্ত্রের অংশ। সন্ত্রাসের বিরুদ্ধে প্রতিবাদ হিসেবে পুনর্বার রাসূলের কার্টুন প্রকাশের সিদ্ধান্ত তাদের প্রকৃত উদ্দেশ্য সম্পর্কে সন্দিহান করে তুলেছে। ফ্রান্সের শাসকরা শার্লি হেবদোর উসকানিমূলক কাজকে নিবৃত্ত করার কোন পদক্ষেপই গ্রহণ করেনি। একদিকে তারা বহু সংস্কৃতিবাদের (Multi-culture) কথা বলে সব ধর্ম ও সাংস্কৃতিক মূল্যবোধে বিশ্বাসী মানুষের শান্তিপূর্ণ সহাবস্থানের কথা বলছে অন্যদিকে তারা নিকটতম সাংস্কৃতিক প্রতিবেশী মুসলমানদের ধর্মীয় অনুভূতিতে আঘাত দিয়েই ক্ষান্ত হচ্ছে না, তাদের চরমপন্থা গ্রহণের দিকে ঠেলে দিচ্ছে। মতপ্রকাশের স্বাধীনতার নামে হযরত মুহাম্মদকে (সা) নিয়ে ব্যঙ্গাত্মক নগ্ন কার্টুন এঁকে, ক্যাপশন লিখে কোটি মুসলমানের হৃদয়কে খুন করা যদি কোনো অপরাধ না হয়, তবে অস্ত্রধারীরা হামলা করে কয়েকজনের হত্যা করতে কেন অপরাধ মনে করবে? ধর্মীয় মৌলবাদীদের হাতে যেহেতু ক্ষমতা আইন বা প্রশাসন নেই, তাই ধর্মনিরেপেক্ষ মৌলবাদীদের রুখতে তারা নিজেরাই আইন বানায়, অস্ত্র হাতে নেয়। কোনো আঘাতকারীই সমর্থনযোগ্য নয়- সেটা শারীরিক হোক, আর অনুভূতিগত হোক।